Republica Moldova
GUVERNUL
HOTĂRÂRE  Nr. HG56/2021
din 29.04.2021
pentru aprobarea Regulamentului cu privire
la modul de organizare și funcționare a autorităților
centrale de achiziții
Publicat : 07.05.2021 în MONITORUL OFICIAL Nr. 112-116 art. 108 Data intrării în vigoare
În temeiul art. 13 alin. (6) din Legea nr. 131/2015 privind achizițiile publice (republicată în
Monitorul Oficial al Republicii Moldova, 2018, nr. 424-429, art. 666), cu modificările ulterioare,
Guvernul HOTĂRĂȘTE:
1. Se aprobă Regulamentul cu privire la modul de organizare și funcționare a autorităților
centrale de achiziții (se anexează).
2. Autoritățile centrale de achiziții responsabile pentru organizarea și desfășurarea centralizată
a procedurilor de achiziție publică în scopul satisfacerii unor necesități de aceleași bunuri, lucrări
sau servicii pentru autoritățile publice centrale se desemnează de către Guvern.
3. Autoritățile publice locale de nivelul al doilea pot constitui, prin decizia consiliului raional
sau municipal, autorități centrale de achiziții responsabile pentru organizarea și desfășurarea
centralizată a procedurilor de achiziție publică în scopul satisfacerii unor necesități de aceleași
bunuri, lucrări sau servicii. Atribuția de desfășurare centralizată a procedurilor de achiziție publică
poate fi delegată subdiviziunilor din subordine.
4. Autoritățile publice centrale și autoritățile publice locale de nivelul al doilea, la elaborarea
actelor de constituire a autorităților centrale de achiziții, vor respecta prevederile Regulamentului
cu privire la modul de organizare și funcționare a autorităților centrale de achiziții.
5. Autoritățile publice centrale în a căror subordine își desfășoară activitatea autoritățile
centrale de achiziții vor aduce regulamentele de organizare și funcționare a autorităților centrale de
achiziții în concordanță cu prezenta hotărâre, în decurs de trei luni de la data publicării în Monitorul
Oficial al Republicii Moldova.
PRIM-MINISTRU INTERIMAR Aureliu CIOCOI
Nr. 56. Chişinău, 29 aprilie 2021.
Aprobat
prin Hotărârea Guvernului nr. 56/2021REGULAMENT
cu privire la modul de organizare și funcționare
a autorităților centrale de achiziții
I. DISPOZIȚII GENERALE
1. Regulamentul cu privire la modul de organizare și funcționare a autorităților centrale de
achiziții (în continuare – Regulament ) stabilește cerințele minime privind modul de creare, inițiere și
desfășurare a procedurilor de achiziție publică în mod centralizat de către autoritatea centrală de
achiziție pentru aceleași necesități (comune) ale autorităților administrației publice centrale și/sau
autorităților administrației publice locale de nivelul al doilea.
2. Autoritatea centrală de achiziții este creată prin hotărâre de Guvern sau prin decizie a
administrației publice locale de nivelul al doilea, cu aprobarea actelor de constituire privind modul
de funcționare, a structurii, a statelor de personal și stabilirea surselor de finanțare.
3. Obiectivul prezentului Regulament este fortificarea mecanismului de achiziții centralizate
pentru  utilizarea  transparentă,  eficientă  și  eficace  a  mijloacelor  financiare,  prin  stabilirea
principalelor cerințe obligatorii față de autoritățile centrale de achiziții create.
4. Autoritatea centrală de achiziție organizează, inițiază și desfășoară în mod centralizat
proceduri de achiziție publică pentru necesitățile comune ale autorităților administrației publice
centrale și/sau locale.
5. Lista autorităților pentru care se desfășoară proceduri de achiziție centralizate și lista
bunurilor, serviciilor și lucrărilor comune se stabilesc în documentele de constituire a autorității
centrale de achiziții și se publică pe paginile web ale autorității centrale de achiziție și
autorității/autorităților contractante.
6. Orice autoritate contractantă care nu este inclusă în lista autorităților pentru care se
desfășoară proceduri de achiziție centralizate poate depune o cerere pe adresa autorității centrale
de achiziție pentru a putea beneficia de procedurile de achiziție centralizate.
7. Autoritatea centrală de achiziție este o autoritate publică la autogestiune. Autoritatea
centrală de achiziție are dreptul să perceapă taxe pentru activități de achiziție centralizate și
auxiliare. Mărimea taxelor este stabilită în actul de constituire.
8. La decizia fondatorului, în calitate de autoritate centrală de achiziție poate fi desemnată o
subdiviziune structurală/instituție subordonată, finanțată integral din bugetul fondatorului.
9. Achiziția centralizată de bunuri, lucrări sau servicii se efectuează conform prevederilor Legii
nr. 131/2015 privind achizițiile publice și ale altor acte normative aprobate pentru implementarea
acesteia.
II. ROLUL, OBIECTIVELE ȘI ATRIBUȚIILE AUTORITĂȚII
CENTRALE DE ACHIZIȚIE
10. Autoritatea centrală de achiziție utilizează următoarele tehnici și instrumente specifice de
atribuire a contractelor de achiziții publice:1) acordul-cadru;
2) sistemul dinamic de achiziţii.
11. Cu aprobarea fondatorului, formalizată printr-un act administrativ individual, se permite
autorității centrale de achiziție achiziționarea de bunuri, lucrări și servicii fără utilizarea acordurilor-
cadru sau a sistemelor dinamice de achiziții, cu excepția achizițiilor repetitive, în special în cazurile
de achiziționare a mijloacelor fixe, reparațiilor și investițiilor capitale.
12. În exercitarea atribuțiilor sale, autoritatea centrală de achiziție acționează în numele și
pentru autoritățile contractante, exercită drepturile și îndeplinește obligațiile care le revin și
asigură, în calitate de parte, reprezentarea în cadrul procedurilor administrative a drepturilor și
intereselor autorităților contractante.
13. Autoritatea centrală de achiziție desfășoară activități de achiziție auxiliare exclusiv în
legătură cu activitățile realizate de către autoritățile contractante, având ca obiect produsele și
serviciile achiziționate centralizat, în condițiile stabilite în actele normative în domeniul achizițiilor
publice.
14. Autoritatea centrală de achiziție desfășoară următoarele acțiuni principale:
1) colectarea datelor privind necesitățile autorităților contractante în legătură cu bunurile,
lucrările și serviciile achiziționate centralizat;
2) stabilirea planului anual al achizițiilor publice pentru bunurile, lucrările și serviciile
achiziționate centralizat;
3)  organizarea  procedurilor  de  atribuire  centralizate  și  încheierea  acordurilor-cadru
centralizate;
4) punerea la dispoziția autorităților contractante a acordurilor-cadru centralizate;
5)  monitorizarea  acordurilor-cadru  centralizate,  precum  și  exercitarea  drepturilor  și
îndeplinirea obligațiilor autorităților contractante rezultate din acestea în situațiile prevăzute de
actele normative în domeniul achizițiilor publice;
6) participarea în calitate de parte în cadrul procedurilor administrative sau în fața Agenției
Naționale pentru Soluționarea Contestațiilor și a instanțelor de judecată în legătură cu actele emise
în exercitarea atribuțiilor sale;
7) furnizarea de activități de achiziție auxiliare.
III. OBLIGAȚIILE AUTORITĂȚILOR CONTRACTANTE
ȘI ALE AUTORITĂȚII CENTRALE DE ACHIZIȚIE
15. Autoritățile contractante au obligația de a achiziționa bunurile, lucrările și serviciile
rezultate din procedurile centralizate de achiziție prin una dintre următoarele modalități:
1) încheierea contractelor subsecvente în baza acordurilor-cadru semnate de autoritatea
centrală de achiziție în nume propriu;
2) încheierea contractelor de achiziție publică în baza rezultatelor procedurii de achiziție
desfășurate de autoritatea centrală de achiziție prin intermediul altor tehnici și instrumentespecifice de atribuire a contractelor de achiziții publice decât cel specificat la subpct. 1);
3) încheierea contractelor trilaterale între autoritatea contractantă, autoritatea centrală de
achiziție și operatorul economic, în cazul aplicării pct. 11.
16. Autoritățile contractante încheie contracte subsecvente în baza acordurilor-cadru semnate
de autoritatea centrală de achiziție în nume propriu, în conformitate cu Regulamentul cu privire la
acordul-cadru ca modalitate specială de atribuire a contractelor de achiziții publice, aprobat prin
Hotărârea Guvernului nr. 694/2020, sau contracte de achiziții în cadrul sistemelor dinamice de
achiziții gestionate de autoritatea centrală de achiziții, în condițiile Legii nr. 131/2015 privind
achizițiile publice.
17. Prin excepție de la prevederile pct. 15, autoritățile contractante au dreptul de a achiziționa
bunurile, lucrările și serviciile prevăzute în respectivul punct fără utilizarea sistemului centralizat,
doar cu aprobarea fondatorului, formalizată printr-un act administrativ individual, și în cazul în care,
la momentul inițierii achiziției, niciunul dintre modalitățile prevăzute la pct. 15 nu putea fi utilizat,
iar această situație a fost confirmată în scris de către autoritatea centrală de achiziție la solicitarea
autorității contractante.
18. În situațiile în care, în urma aplicării dispozițiilor pct. 17, autoritățile contractante încheie
în nume propriu acorduri-cadru/contracte de achiziție publică având ca obiect bunurile, lucrările și
serviciile achiziționate în sistem centralizat, acestea execută contractele de achiziție publică sau
acordurile-cadru respective până la încetarea obligațiilor ce decurg din acestea.
19. În vederea desfășurării activităților de organizare a procedurilor de atribuire centralizate,
autoritatea centrală de achiziție solicită autorităților contractante transmiterea informației privind
necesitățile de bunuri, lucrări și servicii achiziționate centralizat, precum și oricare alte date și
informații necesare în legătură cu acestea, iar autoritățile contractante au obligația de a transmite
datele și informațiile solicitate în termen de 30 de zile de la primirea solicitării.
20. Autoritățile contractante sunt responsabile pentru corectitudinea datelor cu privire la
necesități, transmise potrivit pct. 19.
IV. PLANIFICAREA PROCEDURILOR DE ACHIZIȚII
21. Lista bunurilor, serviciilor și lucrărilor comune care vor fi achiziționate centralizat,
menționată la pct. 5, poate fi completată la solicitarea autorităților contractante interesate, cu
aprobarea fondatorului, formalizată printr-un act administrativ individual, cu noi bunuri, lucrări sau
servicii pentru a fi achiziționate centralizat.
22. Până la data de 1 septembrie a anului de gestiune, autoritățile contractante incluse în lista
pentru achiziții centralizate remit autorității centrale de achiziție informația privind cantitățile
necesare de bunuri, lucrări sau servicii comune care fac obiectul achiziției centralizate, pentru a fi
incluse în planul de achiziții pentru anul următor.
23. În baza listei bunurilor, serviciilor și lucrărilor comune indicate la pct. 21 și a planului de
achiziție, autoritatea centrală de achiziție inițiază procedura de achiziție centralizată.
24. Autorităților contractante incluse în lista pentru achiziții centralizate le este interzisă
inițierea procedurilor de achiziție a bunurilor, lucrărilor sau serviciilor comune care fac obiectul
achizițiilor centralizate.
V. DESFĂȘURAREA PROCEDURILOR DE ACHIZIȚIEPUBLICĂ CENTRALIZATE
25. În conformitate cu lista de bunuri, lucrări sau servicii întocmită conform pct. 21, în funcție
de valoarea contractelor, destinația, particularitățile de achiziționare și utilizare a acestora, grupul
de lucru al autorității centrale de achiziție aplică una dintre procedurile de achiziție publică
prevăzute în Legea nr. 131/2015 privind achizițiile publice.
26. Informațiile generalizate privind lista și cantitățile de bunuri, lucrări sau servicii, precum și
cerințele de calitate față de acestea se examinează separat pentru fiecare lot ce va reprezenta un lot
distinct în cadrul procedurii de achiziție centralizată.
VI. ÎNCHEIEREA, EXECUTAREA, SUPRAVEGHEREA
ȘI MONITORIZAREA EXECUTĂRII CONTRACTELOR
DE ACHIZIȚII PUBLICE
27. În urma rezultatelor achiziției publice centralizate, autoritățile contractante pentru care au
fost  desfășurate  aceste  proceduri  încheie  contractul/contractele  cu  câștigătorul/câștigătorii
desemnat/desemnați  în  baza  deciziei  grupului  de  lucru  al  autorității  centrale  de  achiziție.
28. Operatorii economici și autoritățile contractante care au semnat contractele de achiziții
publice în urma procedurii centralizate de achiziție au obligația să execute contractele respective cu
bună-credință și responsabilitate.
29. Autoritatea centrală de achiziții în comun cu autoritățile contractate beneficiare vor
asigura monitorizarea executării contractelor de achiziții conform prevederilor Hotărârii Guvernului
nr.10/2021 pentru aprobarea Regulamentului cu privire la activitatea grupului de lucru în domeniul
achizițiilor publice.
30. În cazul neexecutării sau executării necorespunzătoare a clauzelor contractuale de către
operatorii economici, autoritățile contractante sunt obligate să întocmească și să înainteze Agenției
Achiziții Publice, prin intermediul autorității centrale de achiziție, sesizarea privind înscrierea
operatorilor economici în Lista de interdicție a operatorilor economici.
31. Contractul de achiziție atribuit în urma procedurilor centralizate poate fi modificat numai
în conformitate cu clauzele sale, respectând-se prevederile art. 76 din Legea nr. 131/2015 privind
achizițiile publice și ale actelor normative pentru punerea în aplicare a legii respective.